### Beslutningstema

I denne sag orienteres om en privat udstykning af et sommerhusområde ved [adresse] på Rømø.

### Historik

Efter et ønske fra en privat bygherre, blev lokalplan 007-7.7 vedtaget tilbage i 2008 med henblik på at forbedre grundlaget for en hensigtsmæssig styring af udviklingen i sommerhusområdet. Målet er at give mulighed for at bygge mere utraditionelle sommerhuse, der har en vis arkitektonisk sammenhæng med det eksisterende sommerhusområde. Lokalplan 007-7.7 er vedlagt som bilag A.

Lokalplanen har taget højde for stormflodssikring for at imødegå oversvømmelsesskader, og det er et krav, at bygherre udarbejder et afvandingsprojekt som en del af byggemodningen. Projektet skal godkendes af Teknik- og Miljøforvaltningen.

### Sagsfremstilling

En lokal håndværksmester ønsker at igangsætte byggemodningen og har været i indledende dialog med Teknik- og Miljøforvaltningen i forhold til myndighedsgodkendelser.

Der er tilknyttet en rådgiver til projektet, som blandt andet skal sørge for myndighedsansøgninger, der skal indledes med en VVM-screening af selve projektet.

Tidligere Skærbæk Kommune har i forbindelse med vedtagelse af lokalplan 706 for sommerhusområdet Sandra Jepsen fået udarbejdet en Natura-2000 konsekvensvurdering, hvor man har belyst 4 forhold: 1) Forholdet til internationalt naturbeskyttelsesområdet, 2) støj fra militært skydeområdet, 3) påvirkning af grundvand og 4) stormflodsrisiko.

Henset til den store bevågenhed der dels er til udvikling på Rømø og dels til håndtering af vand samt kystsikring ønsker forvaltningen at orientere Teknik- og Miljøudvalget inden sagsbehandlingen påbegyndes.

Lokalplanen er udarbejdet i 2008 på baggrund af et landsplandirektiv fra 2005 for udvidelse af sommerhusområder i kystnærhedszonen. Sommerhusområdet ligger i tilknytning til et allerede udbygget sommerhusområder ved [adresse], der er en af tre lokalbyer på Rømø. Lokalplanen giver mulighed for at opføre op til 35 sommerhuse med et boligareal på maksimalt 150 m2. Principperne for udstykning af området skal følge bilag 6 i lokalplanen og ingen grund må udstykkes mindre end 2.200 m2. Mod nord, vest og syd skal der udføres et beplantningsbælte og området serviceres med en vejadgang fra henholdsvis [adresse] og Jenny Jacobsen. Lokalplanområdet er beskyttet af Juvredige og området stormflodsikres med værfter og bygningsfysiske tiltag.

### Økonomi

Udgifter til byggemodning afholdes af bygherre.

### Indstilling Fagchefen for Klima, Plan og Udvikling indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.

Oliver Rasmussen deltog ikke i mødet.